Nafarroako Parlamentuko Mahaiak, 2021eko otsailaren 8an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea José Suárez Benito jaunak aurkeztutako galdera, barne produktu gordinaren (BPGd) hazkundea dela-eta eginiko zenbatespenei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2021eko otsailaren 8an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma talde parlamentarioari atxikia dagoen José Suárez Benito jaunak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakari María Chivitek Osoko Bilkuran ahoz erantzun dezan:

Nafarroako Gobernuko lehendakariak nola baloratzen du Foru Komunitatean 2020ko laugarren hiruhilekoan BPGaren hazkundeaz zure gobernuak zenbatetsitakoaren eta Erantzukizun Fiskalaren Agintaritza Independenteak egindako zenbatespenaren arteko aldea?

Iruñean, 2021eko otsailaren 4an

Foru parlamentaria: José Suárez Benito